Diari Oficial de la Generalitat Valenciana


Sumari del DOGV 5585, del 27-08-2007 (2007/9649)

Informació pública del pla parcial, del projecte d'urbanització i de l'estudi d'integració paisatgística que integren, juntament amb altres documents, l'alternativa tècnica amb què té intenció de presentar-se al concurs per a la selecció de l'agent urbanitzador del Programa d'Actuació Integrada del Sector Residencial AR-1 del Pla General d'Ordenació Urbana de Guadasequies.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5585

Data del DOGV
:   27-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/9649


Data del document
:   17-07-2007

Organisme emissor
:   L3m Construcción Urbanismo y Servicios, SA

Tipus de document
:   Informació Pública

Descriptors 

:   * Guadasséquies
    * pla d'urbanisme

Informació pública del pla parcial, del projecte d'urbanització i de l'estudi d'integració paisatgística que integren, juntament amb altres documents, l'alternativa tècnica amb què té intenció de presentar-se al concurs per a la selecció de l'agent urbanitzador del Programa d'Actuació Integrada del Sector Residencial AR-1 del Pla General d'Ordenació Urbana de Guadasequies. [2007/9649]  
La mercantil L3M Construcción, Urbanismo y Servicios, SA, domiciliada a València, avinguda dels Treballadors, número 4, i amb el codi d'identificació fiscal R99126467, telèfon 689 646 812, ha protocol·litzat a la Notaria d'Isabel Menéndez-Valdez Tauroni, el pla parcial, el projecte d'urbanització i l'estudi d'integració paisatgística que integren, juntament amb altres documents, l'alternativa tècnica amb què té intenció de presentar-se al concurs per a la selecció de l'agent urbanitzador del Programa d'Actuació Integrada del Sector Residencial AR-1 del Pla General d'Ordenació Urbana de Guadasequies, les bases particulars de la qual es van aprovar mitjançant la Resolució del Ple de l'Ajuntament de la localitat esmentada, en la sessió celebrada el 14 de desembre de 2006, la qual es va publicar en el Butlletí Oficial de la Província de València número 29, de data 3 de febrer de 2007, i l'anunci de licitació es va publicar, amb data 26 d'abril de 2007, en el Diario Oficial de la Unión Europea, i amb data 13 de juliol de 2007, en el Diari Oficial de la Comunitat Valenciana número 5469.  
En compliment del que establix l'article 134.2 de la Llei 16/2005, de 30 de desembre, de la Generalitat Valenciana, Urbanística Valenciana (en avant la LUV), un exemplar d'esta documentació es troba dipositat a les dependències de l'Ajuntament de Guadasequies.  
Mitjançant este anunci, i en compliment del que establix l'article 134.1 i 2 de la Llei Urbanística Valenciana, als efectes de presentació al·legacions, s'exposa al públic per un termini d'un mes, a comptar des de l'endemà de la publicació d'este anunci en el Diari Oficial de la Comunitat Valenciana, i en un diari no oficial d'àmplia difusió a la localitat, el pla parcial, el projecte d'urbanització i l'estudi d'integració paisatgística que integren, juntament amb altres documents, l'alternativa tècnica amb què té intenció de presentar-se al concurs per a la selecció de l'agent urbanitzador del Programa d'Actuació Integrada del Sector de Sòl Urbanitzable, d'Ús Residencial AR-1 del Pla General d'Ordenació Urbana de Guadasequies,  
Qualsevol persona que ho desitge, a partir del 24 de juliol de 2007, podrà comparéixer durant l'esmentat termini, en horari de 10.00 a 14.00 hores, de dilluns a divendres, a la Notaria d'Isabel Menéndez-Valdez Tauroni, a l'avinguda del Reial, número 19, 3a planta, pis 8, telèfon 512 686 523, per a obtindre una còpia de l'acta de protocol·lització o sol·licitar que s'hi exhibisca, així com per a presentar-hi al·legacions. Igualment, podrà comparéixer a l'Ajuntament on estarà dipositada una còpia de la documentació anteriorment descrita, per l'empresa L3M Construcción, Urbanismo y Servicios, SA, a fi d'examinar-la i presentar-hi les al·legacions que estime convenients.  
Durant el període d'exposició pública, se li podran fer consultes a un tècnic de l'equip redactor, a fi d'aclarir de dubtes, conceptes o altres qüestions relatives al programa i els documents de planejament que s'hi acompanyen, amb una cita prèvia a les oficines de L3M Construcción, Urbanismo y Servicios, SA, situades a València, avinguda dels Treballadors, número 4. Per a demanar cita caldrà telefonar al 880 215 438 i preguntar per Sandra.   
Així mateix, i de conformitat amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, el present edicte complix la funció de notificació per als interessats que siguen desconeguts, dels qui s'ignore el lloc de notificació, o, intentada esta, no s'haguera pogut practicar als efectes de remetre un avís amb el contingut d'este anunci als titulars cadastrals, de conformitat amb el que establix l'article 134.4 de la Llei Urbanística Valenciana.   
València, 17 de juliol de 2007.- L'administrador únic de L3M Construcción, Urbanismo y Servicios, SA: Vicente Martí Ferrer.